OpenLLM-France/wikimedia huggingface dataset:
# Renio

Renioa elementu kimiko bat da, Re ikurra eta 75 zenbaki atomikoa dituena. Trantsizio-metal zuri zilarkara, arraro, astun eta polibalente honek manganesoaren antzeko propietate kimikoak dauzka eta hainbat aleaziotan erabiltzen da. Renioa molibdenoaren ekoizpenaren azpiproduktu gisa erdiesten da. Renio-molibdeno aleazioak supereroaleak dira. Naturan aurkitu zen azken elementua izan zen eta Lurrean existitzen diren hamar elementurik garestienen artean dago.

## Ezaugarri nagusiak

Renioak elementu guztien arteko urtze-punturik altuenetakoa dauka (wolframioak eta karbonoak soilik daukate altuagoa). Dentsoenetakoa ere bada, platinoak, iridioak eta osmioak soilik gainditzen baitute. Elementu guztien artean oxidazio-egoera gehien duena da: -3, -1, +1, +2, +3, +4, +5, +6 eta +7. Egoerarik arruntenak +7, +6, +4, +2 eta -1 dira.
Merkataritza-erabilerarako forma nagusia hautsa da, baina bateratu egin daiteke, metalaren dentsitatearen % 90 daukan forma konpaktu bat lortuz. Suberatzen denean, metal hau oso harikorra da eta bihurritu, kiribildu edo ijeztu egin daiteke. Renio-molibdeno aleazioa supereroalea da 10 K-eko (-263,15 °C) tenperaturan; wolframio-renio aleazioak ere supereroaleak dira 4 eta 8 K inguruan. Renioa bera supereroalea da 2,4 K-eko (-270,75 °C) tenperaturan.

## Kanpo estekak

* Datuak: Q737
* Multimedia: Rhenium / Q737
* ↑ (Ingelesez) Neshpor, V. S.; Novikov, V. I.; Noskin, V. A.; Shalyt, S. S.. (1968). «Superconductivity of Some Alloys of the Tungsten-rhenium-carbon System» Soviet Physics JETP 27: 13. Bibcode: 1968JETP...27...13N..
* ↑ (Ingelesez) Daunt, J. G.; Smith, T. S.. (1952). «Superconductivity of Rhenium» Physical Review 88 (2): 309–311. doi:10.1103/PhysRev.88.309..
* ↑ (Ingelesez) Daunt, J. G.; Lerner, E.. The Properties of Superconducting Mo-Re Alloys. Defense Technical Information Center.
# Saint-Cyr (filma)

Saint-Cyr 2000ko Patricia Mazuy frantziar zinema zuzendarien filma da.

## Sinopsia

Oharra: Atal honek istorio osoa edo amaiera argitzen du.
XVII. mendearen amaiera da. Luis XIV.a erregearen azken emaztea Madame de Maintenonek Saint-Cyr eskola sortu du, gerraren ondorioz porrot egin duten nobleziako 250 neska gazteri babesa eskaintzeko.

## Aktoreak

* Isabelle Huppert : Madame de Maintenon
* Jean-Pierre Kalfon : Luis XIV.a
* Simon Reggiani : apezpikua
* Jean-François Balmer : Racine
* Nina Meurisse : Lucie de Fontenelle
* Morgane Moré : Anne de Grandcamp
* Bernard Waver : Gobelin abadea
* Jeanne Le Bigot : Lucie de Fontenelle (gaztea)
* Mathilde Lechasles : Anne de Grandcamp (gaztea)

## Erreferentziak

* ↑ www.sansebastianfestival.com

## Kanpo estekak

* Datuak: Q1407454
# Saint-Cyrille-de-Lessard (Quebec)

Saint-Cyrille-de-Lessard Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen L'Islet konderriko eskualde-udalerria da. 2011ko zentsoaren arabera 753 biztanle zituen 229.72 kilometro koadroko azaleran.

## Kanpo estekak

* Datuak: Q3462027
* Multimedia: Saint-Cyrille-de-Lessard / Q3462027
# Saint-Maurice-de-Beynost

Saint-Maurice-de-Beynost Ain departamenduko Frantziako udalerria da, Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q11981
* Multimedia: Saint-Maurice-de-Beynost / Q11981
# Saint-Maurice-de-Rémens

Saint-Maurice-de-Rémens Ain departamenduko Frantziako udalerria da, Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q537815
* Multimedia: Saint-Maurice-de-Rémens / Q537815
# Saint-Maurice-de-Gourdans

Saint-Maurice-de-Gourdans Ain departamenduko Frantziako udalerria da, Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q325794
* Multimedia: Saint-Maurice-de-Gourdans / Q325794
# Samarako ordua

Samarako ordua UTC baino lau ordu beranduago da (UTC+04:00). Moskuko ordua baino ordubete beranduago da. Samara oblastean, Udmurtian, Astrakhan oblastean, Ulianovskeko oblastean eta Saratov oblastean erabiltzen da.
2010eko martxoaren 28ko erreformara arte, Samarako ordua UTC+04:00 zen neguan eta UTC+05:00 udako ordutegian. Erreformarekin Samarako ordua kendu zen eta Moskuko ordutegiarekin bat egin zuen, bere udako ordutegian. 2011ko martxoan Moskuko ordutegia ordubete atzeratu zen, UTC+04:00 mantenduz urte osoan, baina Samarako ordutegia berrezarri zen 2014ko urriaren 29an, Moskuko ordutegia UTC+03:00ra mugitu zenean. 2016ko martxoaren 27an Ulianovsk eta Astrakhan Samara eta Udmurtiarekin bat egin zuten ordutegi honetan. 2016ko abenduaren 4an Saratov batu zen eta 2018ko urriaren 28an Volgogrado, baina atzera bota ziren 2020ko abenduaren 27an.

## Erreferentziak

* ↑ (Errusieraz) «Постановление о применении на территории Удмуртской Республики времени второго часового пояса» Российская газета (Noiz kontsultatua: 2023-09-03).
* ↑ (Errusieraz) «Постановление о применении на территории Самарской области времени второго часового пояса» Российская газета (Noiz kontsultatua: 2023-09-03).
* ↑ (Errusieraz) «Федеральный закон от 15 февраля 2016 г. N 27-ФЗ "О внесении изменений в статью 5 Федерального закона "Об исчислении времени"» Российская газета (Noiz kontsultatua: 2023-09-03).
* ↑ (Errusieraz) «Федеральный закон от 9 марта 2016 г. N 69-ФЗ "О внесении изменений в статью 5 Федерального закона "Об исчислении времени"» Российская газета (Noiz kontsultatua: 2023-09-03).
* ↑ (Ingelesez) «New Time Zone in Russia's Volgograd Region» www.timeanddate.com (Noiz kontsultatua: 2023-09-03).

## Ikus, gainera

* Ordua Errusian

## Kanpo estekak

* Datuak: Q2350893
# Samarerazko Wikipedia

Samarerazko Wikipedia Wikipediaren samarera hizkuntzako edizioa da. 2009ko urriaren hasieran 10.771 artikulu zituen eta Wikipedien zerrendan 87.a zen. 2016ko martxoan aldiz, wikipedia guztien artean, artikuluak kontuan hartuta 8. zen eta 1.260.000 artikulu zituen.

## Kanpo estekak

* Samarerazko Wikipedia
* Datuak: Q1648786
* Multimedia: Waray Wikipedia / Q1648786
# Samara oblasta

Samara oblasta (errusieraz: Сама́рская о́бласть, translit.: Samarskaia oblast) Errusiako subjektu federal bat da, oblast bat zehazki, Volgako Barruti Federalean kokatua. 53.600 km²ko azalera du, eta 2010ean 3.215.532 biztanle zituen. Zentro administratiboa Samara hiria da.

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q1727
* Multimedia: Samara Oblast / Q1727
# Samarako metroa

Samarako metroa (errusieraz: Самарское Метро,), Errusiako Samara hiriko garraiobide publikoa da. 1987ko abenduaren 26an zabaldu zen eta gaur egun metro-sareak linea bakarra eta 10,2 kilometro dauzka.
2007an 12 milioi bidaiarik erabili zuten.

## Ikus, gainera

* Samara

## Kanpo estekak

* (Ingelesez) Samarako metroari buruzko argazki galeria.
* Datuak: Q2106
* Multimedia: Samara Metro / Q2106
# Samarate

Samarate Italiako udalerri bat da. Vareseko probintzian kokatuta dago, Lombardia eskualdean. 16.026 biztanle ditu, 16,01 kilometro koadroko azaleran banatuta.

## Mugakideak

Samaratek honako udalerri hauekin egiten du muga:
Busto Arsizio Cardano al Campo Ferno Gallarate Lonate Pozzolo Magnago Somma Lombardo Vanzaghello

## Kanpo estekak

* Datuak: Q40827
* Multimedia: Samarate / Q40827
# Samarcande

Samarcande (euskaraz: Samarkanda) Amin Maalouf idazle frantziar-libanoarraren eleberri historiko bat, Jean-Claude Lattès argitaletxeak plazaratua 1988an. Urte bereko Prix Maison de la Presse saria jaso zuen.

## Laburpena

Oharra: Atal honek istorio osoa edo amaiera argitzen du.
Samarkanda hiria, Omar Khayyam pentsalari aske eta ardoaren poeta pertsiarraren hiria da, baina baita ere Hassan ibn al-Sabbah-ren hiria, Asasinoen ordenaren sortzailearena. Samarkanda eskuizkribu baten abentura da, XI. mendean jaiotakoa, mongolen inbasioekin galdutakoa eta mende batzuk geroago aurkitutakoa. Zetaren Bidean barna, Asiako hiri liluragarrietako bidaia bat da.

## Kanpo estekak

* Datuak: Q3040860
# Samaria (antzinako hiria)

Samaria (arabieraz: السامرة, as-Samira; hebreeraz: שומרון, Shomron) Palestinako erdialdeko antzinako hiria da, muino baten gainean dagoena, Garizim eta Ebal mendien arteko igarobidean. K.a. 880. urtean sortu zen hiria, Omrik Israelgo iparraldeko hiriburu bihurtu zuenean. Hiriburua izan zen, harik eta asiriarrek K.a. 722. urtean suntsitu zuten arte. K.a. 37-4 urteetan Herodes Handiak hiria berriro eraiki zuen, eta gotorleku eta tenplu ikusgarriz hornitu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Ekialde Hurbileko eta Ipar Afrikako toponimia. .

## Kanpo estekak

* Datuak: Q1757438
* Multimedia: Samaria (ancient city) / Q1757438
# Samaria

Samaria (hebreeraz: שומרון‎; antzinako grezieraz: Σαμάρεια; arabieraz: سامريّون‎, Sāmariyyūn) Jordan ibaiaren haranaren mendebaldeko iparraldeko eskualde menditsua da, egungo Zisjordaniako iparraldean dagoena. Izena izen bereko antzinako hiritik datorkio, Israelgo Erresumako hiriburua zena. 1967an Sei Eguneko Gerran, Israelek Zisjordania osoa konkistatu zuen. Jordaniak eskualdearen jabetza aldarrikatzen zuen baina 1998an Palestinaren Askapenerako Erakundeari eman zion. 1994tik aurrera, Palestinako Aginte Nazionalaren agindupean dago. Bertakoak samariarrak dira, askotan Biblian aipatuak direnak.

## Erreferentziak

* ↑ Euskaltzaindia. (2004/XII/16). 142. araua: Antzinateko eskualdeen euskarazko izenak. Bilbo.
* ↑ Harvard Expedition to Samaria, 1908–1910

## Kanpo estekak

* Datuak: Q1294629
* Multimedia: Samaria / Q1294629
# Saint-Laurent-en-Grandvaux kantonamendua

Saint-Laurent-en-Grandvaux kantonamendua Frantziako kantonamendu bat da. Jura departamenduan dago, Borgoina-Franche-Comté eskualdean. Guztira 73 udalerri ditu eta Saint-Laurent-en-Grandvaux da bere hiriburua.

## Kanpo estekak

* Datuak: Q1171103
# Sakoneko arteria femoral

Sakoneko arteria femorala edo izter-arteria sakona izter-arteriaren enborretik jaiotako arteria lodia da, izterreko ia muskulu eta tegumentu guztiak garaztatzen dituena. Hainbat adar ematen ditu (koadrizepsaren arteria, izterreko arteria zirkunflexuak, albokoa eta mediala, eta izterreko arteria zeharkatzaileak, batzuk aipatzeko nagusienen artean).

## Erreferentziak

* ↑ Euskalterm: [Hiztegi terminologikoa] [2002]

## Kanpo estekak

* Datuak: Q707477
# Sakoneta

    Artikulu hau Leioako auzoari buruzkoa da; Debako hondartza gaitzat duena beste hau da: «Sakoneta (hondartza)»
Sakoneta Leioako (Bizkaia) auzoa da, herriko erdialdean dagoena. 2007ko urtarrilaren 1eko erroldaren arabera, auzoak 269 biztanle ditu.
Sakonetan, besteak beste Barandiaran BHIko beheko eraikuntza dago eta kiroldegi bat. Kiroldegi ondo-ondoan badago haritz bikoitz handi eta zahar bat, Leioako zuhaitzik aipagarriena, batzuen ustez, eta 2019. urtetik Leioako Umeen Kontseiluari erreferentzia egiten dion plaka batekin.

## Demografia eta biztanleria

Sakonetako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 285 | 278 | 281 | 292 | 290 | 279 | 281 | 269 |

## Erreferentziak

* ↑ «IES Jose Miguel Barandiaran - Leioa - Instituto de Enseñanza Secundaria - Bizkaia» www.institutobarandiaran.com (Noiz kontsultatua: 2022-04-06).
* ↑ «Leioako udala - Kirol instalazioak» leioa.net (Noiz kontsultatua: 2022-04-06).
* ↑ «Leioako Udala - Umeen Kontseiluak sorpresa bikoitza hartu du Alkatea agurtzerakoan» www.leioa.net (Noiz kontsultatua: 2022-04-06).

## Ikus, gainera

* Leioa.
* Datuak: Q12266778
# Sakoneko krabarroka

Sakoneko krabarroka (Helicolenus dactylopterus) Sebastidae familiako ur gaziko arraina da, ipar-ekialdeko Ozeano Atlantikoan eta Mediterraneo itsasoan bizi dena.

## Erreferentziak

* ↑ Louisy P., Trainito E. Guida all'identificazione dei pesci marini d'Europa e del Mediterraneo. Milano, Il Castello, 2006. ISBN 88-8039-472-X
* Datuak: Q882999
* Multimedia: Helicolenus dactylopterus / Q882999
* Espezieak: Helicolenus dactylopterus
# Sakonki maite zaitut Euskal-Herria

Sakonki maite zaitut Euskal-Herria Urko euskal abeslariaren lehenengo diskoa da, 1976. urtean Zafiro diskoetxeak kaleratutakoa.

## Kantuen zerrenda

* Guk euskaraz, zuk zergatik ez
* Maite, maite, maite
* Agur Euskal Herriari
* Oraindik ere bentzutu genezake
* Gerrileroen abestia
* Usurbilgo Eliza
* Gure artetik izkutatuak
* Herriaren alde
* Aizearen egalak
* Gaua, aizea, euria

## Kanpo estekak

* Badok. Urko abeslariaren biografia, diskoak, hitzak eta kantak
* Datuak: Q20492628
# Sakoneta (hondartza)

    Artikulu hau Debako hondartzari buruzkoa da; Leioako auzoa gaitzat duena beste hau da: «Sakoneta»
Sakoneta :
| Ezaugarri orokorrak: ||
| - Kokalekua | Itziar |
| - Luzera | 370 m |
| - Batez besteko zabalera | 35 m |
| - Betetasun maila | Baxua |
| - Urbanizatze maila | Isolatua |
| - Pasealekua | Bai |
| Hondartza mota: ||
| - Hondar mota | Harri ugari |
| - Bainuaren egoera | Olatu indartsuak, haizetsua |
| - Hondartza nudista | Bai |
| Kirolak: |
| - Surfa egiteko | |
| - Urpekaritza | Bai |
| - Besterik | {{{beste kirolik}}} |
| Ingurumena: ||
| - Landaredia | Bai |
| - Eremu babestua | Bai ([[{{{babestua}}}]]) |
| - Bandera urdina | Bai |
| Segurtasuna: ||
| - Arrisku seinaleak | Bai |
| - Hondartzaina | Bai |
| - Udaltzaingoa | Bai |
| - Sorosle taldea | Bai |
| Sarbideak: |
| - Elbarrientzat | Bai |
| - Sarbide mota | Zaila, oinez |
| - Sarbide seinaleztatua | Bai |
| Bestelako informazioa: |
| - Taberna kopurua | |
| - Kanpina | Bai |
| - Herrigunerako distantzia | |
Sakoneta Itziarko hondartza da, Deba udalerrian, Sakoneta eta Arantzako Portua haitzen artean dagoena. Euskal Kostaldeko Geoparkeko mendebaleko muturra da, Deba eta Zumaia arteko marearteko zabalgunea bisitatzeko bidea hasteko edota amaitzeko abiapuntua izanda.
Hondartzan inguruko amildegitik etorritako harriak ditu. Nudismoa egiten dute han.

## Iruditegia

* Hondartza.
* Hondartza.
* Ikuspegi orokorra.
* Sakoneta hondartzaren aireko ikuspegia.
* Hondartzaren ikuspegia.

## Erreferentziak

* ↑ Espainiako Ingurumen Ministerioaren webgunea

## Kanpo estekak

* Datuak: Q28120472
* Multimedia: Sakoneta (Deba) / Q28120472
# Sakonune

Geomorfologian, sakonunea, inguruko lurrazala baino beherago dagoen erliebea izendatzeko erabiltzen den hitza da.
Beheraguneak, gunea, itsasoaren mailapetik geratzea eragiten duten lur hondoratzeen (Kaspiar itsasoa eta Itsaso Hila, kasu) ondorioz gerta daitezke, edo inguruko lurrek domeinatua geratzea. Azken kasu honetan sartzen dira, sarri, arrokaren iragazkortasunak eta klimak, laku iraunkorren eraketa ahalbidetu duten sakonuneak, Txinako Tarimen beheragunea kasu, edo AEBetako mendebaldeko kostaldeko Arro Handia. Mexikon ere badaude urez estalitako beheraguneak, Chapalako aintzira eta Pátzcuaro lakua kasu.

## Kanpo estekak

* Datuak: Q190429
* Multimedia: Depression (geology) / Q190429
# Sakko i Vantsetti

Sakko i Vantsetti (ukraineraz: Са́кко і Ванце́тті) (errusieraz: Са́кко и Ванце́тти) (euskaraz, lit. Sacco eta Vanzetti) Bakhmuteko Raionean (barrutia) kokaturiko herrixka bat da, Ukrainaren ekialdeko Donetsk Oblastean.
Herriak Sacco eta Vanzetti anarkista italiarren izena hartzen du, zeinak polemikoki kondenatuak izan ziren Estatu Batuetako zapata-fabrika bateko ordainketa-maisua eta segurtasun-zaindaria hiltzeagatik. 1927an exekutatu zituzten, nahiz eta 1977an Massachusettseko Gobernadoreak, Michael Dukakisek, birgaitu zituen beren izenak. Sobietar propagandak Sacco eta Vanzetti bidegabeki akusaturiko proletario eta iraultzailetzat jo zituen.

## Historia

Ukrainaren inbasio errusiarraren erdian, 2023ko otsailaren 1ean, Jevgeni Prigozhin oligarka errusiarrak esan zuen Wagner Taldeko borrokalari paramilitarrek herrixka harrapatu zutela, baita argazki bat argitaratu ere, non lau soldadu "suntsitu gabeko Sakko i Vantsettiko etxe bakarraren" aurrean posatuz ikusten ziren.

## Demografia

Sobietar Batasuneko Ukrainako SEZko 1989ko erroldan 19 pertsona bizi ziren Sakko i Vantsettin, 12 gizon eta 7 emakume. Populazioa murriztu egin zen 2001eko Ukrainako lehen zentzu independentearen garaian, non 3 biztanle erregistratu ziren.

## Erreferentziak

* ↑ "Proclamation by the Governor" (1977), pp. 797–799; also included in Young and Kaiser, pp. 3–4, and Tropp, pp. 182–184.
* ↑ Населення — 3 особи: Пригожин похвалився "взяттям" села на Донеччині (фото). February 1, 2023.
* ↑ Населення — 3 особи: Пригожин похвалився "взяттям" села на Донеччині (фото). February 1, 2023.
* ↑ Сегодня, 1 февраля 2023 года, в 16.00, Сакко и Ванцетти было полностью взято под контроль штурмовыми подразделениями ЧВК «Вагнер». На фотографии - единственный уцелевший дом в Сакко и Ванцетти. February 1, 2023.
* ↑ «19A0501_061_014. Number of actual and permanent population in rural areas, Donetska oblast (1,2,3,4), s. SAKKO I VANTSETTI» State Statistics Service of Ukraine.
* ↑ «19A0501_07_014. Number of actual population in rural areas, Donetska oblast (1,2,3,4), s. SAKKO I VANTSETTI» State Statistics Service of Ukraine.

## Kanpo estekak

* Datuak: Q4405406
# Sakmara

Sakmara (errusieraz: Сакмара; baxkireraz: Һаҡмар) Errusiako ibaia da. Ural mendietan, Baxkortostan errepublikan, jaio, Orenburg oblasta zeharkatu eta Orenburg hiritik hurbil Ural ibaira isurtzen da. Denetara 798 km luze da eta bere arroak 30.200 km²-ko azalera du.
Sakmara ibaiak elur erregimena dauka. Ural ibaiarekin elkartu baino 55 km lehenago, urteko batez besteko emaria 144 m³/s da. Azarotik apirila arte izozturik egoten da.

## Erreferentziak

* ↑ Сакмара Bse.sci-lib.com

## Kanpo estekak

* Datuak: Q68939
* Multimedia: Sakmara River / Q68939
# Sakonera bilaketa

Sakonera bilaketa (ingelesez: DFS edo Depth First Search) informazioa erabiltzen ez duen bilaketa algoritmo bat da, zuhaitz (grafo teoria) edo grafo bateko nodo guztiak aztertu ahal izateko era ordenatu baina ez uniforme batean. Algoritmo horrek aurkitzen dituen nodo guztiak hedatzen ditu, era errekurtsiboan, ibilbide zehatz bat jarraituz. Ibilbide horretatik arakatutako nodo gehiago ez direnean geratzen, atzera bueltatzen da (backtracking), eta prozesu berdina errepikatzen du prozesatutako nodoaren anai guztiekin.

## Ebaluazioa

* Osotasuna: DFS algoritmoak osotasuna bermatzen du arakatzen ari garen grafoa finitua bada, kasu honetan nodo guztiak begiratuko direlako.
* Optimaltasuna: DFSek ez du inoiz optimaltasuna bermatzen, soluzio sakonago bat aurki dezakeelako aurrenik eta behin aurkituta ez du gehiago begiratuko.
* Denbora konplexutasuna: kasurik txarrenean $O(b^{m})$ izango da, b bere adarkatze faktorea izanda (nodo bakoitzetik bataz beste ateratzen diren nodo berri kopurua) eta m grafoaren sakonera maximoa.
* Espazio konplexutasuna: $O(b^{d})$ b grafoaren adarkatze faktorea izanda eta d kostu txikieneko soluzioaren sakonera, sortutako nodo guztiak memorian geratzen direlako.

## Adibidea

Adibide honetan, lehenengo ezkerreko nodoak begiratuko ditu. Beraz, argazkian ikusten dugun grafoan DFS bilaketa algoritmoa erabiltzen badugu lortuko dugun bidea S,A,C,G izango da.

## Sasikodea

Lehenik eta behin nodo guztien izenak ikusi gabe bezala markatuko dira eta nodo hauen aitak nullera hasieratuko dira. Gero, nodo guztiak begizta baten bidez aztertuko ditugu. Nodoa ikusi gabeen zerrenda baldin badago orduan DFS_begiratu azpiprogramari deituko da, nodoa eta denbora pasatuz.
Nodoa begiratu bezala markatuko da eta denbora eguneratuko da. Begizta baten bidez nodoaren seme guztiak begiratuko dira, begiratuta ez badaude.

## Kodea

Hasteko, hainbat aldagai definituko ditugu. Ondoren, hasierako nodoa sartuko dugu pilan eta begizta bat sortuko dugu. Begizta honetan begiratzen ari garen nodoa problemaren amaiera den begiratzen dugu, horrela bada begiztatik aterako gara. Bestela nodoaren seme guztiak zerrenda batean sartuko ditugu. Behin seme guztiak izanda begiratuta zerrendan dauden konprobatuko dugu. Azkenik, bukatu aldagaia True bada bidea bueltatuko dugu, bestela zerrenda huts bat.

## Erreferentziak

* ↑ (Ingelesez) «Depth First Search or DFS for a Graph» GeeksforGeeks 2012-03-15 (Noiz kontsultatua: 2020-11-17).
* ↑ «Berkeley AI Materials» ai.berkeley.edu (Noiz kontsultatua: 2020-11-17).

## Kanpo estekak

* Datuak: Q816319
* Multimedia: Depth-first search / Q816319
# Sainte-Paule (Quebec)

Sainte-Paule Quebeceko udalerri bat da, Kanadan. Bas-Saint-Laurent eskualdean kokatuta dago, eta horren barruan dagoen La Matanie konderriko eskualde udalerria da.. 2011ko zentsoaren arabera 201 biztanle zituen 83.41 kilometro koadroko azaleran.

## Kanpo estekak

* Datuak: Q3464385
* Multimedia: Sainte-Paule, Quebec / Q3464385
# Saint-Jean-sur-Veyle

    Artikulu hau Aingo udalerriari buruzkoa da; beste esanahietarako, ikus «Saint-Jean».
Saint-Jean-sur-Veyle Ain departamenduko Frantziako udalerria da, Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q853385
* Multimedia: Saint-Jean-sur-Veyle / Q853385
# Saint-Jean-sur-Richelieu (Quebec)

Saint-Jean-sur-Richelieu Quebeceko udalerri bat da, Kanadan. Montérégie eskualdean kokatuta dago, eta horren barruan dagoen Le Haut-Richelieu konderriko eskualde udalerria da.. 2011ko zentsoaren arabera 92,394 biztanle zituen 225.78 kilometro koadroko azaleran.

## Kanpo estekak

* Datuak: Q141977
* Multimedia: Saint-Jean-sur-Richelieu / Q141977
# Saint-Jean eliza (Prayssas)

Saint-Jean de Prayssas eliza Okzitaniako Prayssas herrian, Lot eta Garona departamenduan dagoen Erdi Aroko eliza katolikoa da.

## Ezaugarriak

Elizan XII. mendeko elementuak ikus daitezke: absidea eta ondoko aldea. Horma lodiek, bestetik, XIX. mendean konpondutako kanpandorrea eusten dute.

## Historia

Elizaren aztarna zaharrenak XII. mendekoak dira, elementu erromanikoak. Badira ere elementu gotikoak.
1551an egindako bisitan, Jean de Vallierrek eliza konpontzen ari zela adierazi zuen. Lan-kanpaina horretakoak ziren habeartearen berreraikuntza eta alboko kaperen gangak, mendebaldeko ataria errenazentista estilokoa eta eskailera-dorrea. Bikarioak "eraikina jarraitzeko eta ahal bezain laster bukatzeko" eskatu zuen.
Eliza suntsituta zegoen 1569an Frantziako Erlijio Gerrekin batera. 1594an, Nicolas de Villars-ek bisitatu zuenean, eliza egoera txarrean omen zegoen. Garaipen arkuak 1601 data eta REIASE inskripzioa erakusten ditu, ziur asko konponketen urtea adierazteko.
1837-1838 urteetan, hegoaldean sakristia berria eraiki zen. Tximistek kanpandorrea partzialki suntsitu zuten 1841ean. Goiko aldea 1845 eta 1847 artean Gustave Bourrières arkitektoaren planoei jarraituz berreraiki zen.
Eraikina monumentu historiko gisa zerrendatu zen 1965ean eta urte berean sailkatu zen.

## Iruditegia

* XIX. mendean berreraikitako dorrea.
* Habeartea
* Alboetako kaperak
* Beirateak.

## Erreferentziak

* ↑ https://www.pop.culture.gouv.fr/notice/merimee/IA47001550
* ↑ Mérimée basea, Frantziako Kultura Ministerioa.

## Kanpo estekak

* Datuak: Q3582101
* Multimedia: Église Saint-Jean de Prayssas / Q3582101